PMIndiaData/PMIndiaSum huggingface dataset:
મંત્રીમંડળે ઇન્ડિયન પોસ્ટ એન્ડ ટેલિકમ્યુનિકેશન એકાઉન્ટ એન્ડ ફાઇનાન્સ સર્વિસ ગ્રૂપ “એ”ની કેડર સમીક્ષાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં ઇન્ડિયન પોસ્ટ એન્ડ ટેલિકમ્યુનિકેશન એકાઉન્ટ્સ એન્ડ ફાઇનાન્સ સર્વિસીસ (આઇપીએન્ડટીએએફએસ)ની પ્રથમ કેડેર સમીક્ષાને મંજૂરી આપવામાં આવી છે, જે નીચે મુજબ કેટલીક વિશેષતાઓ ધરાવે છેઃ (ક) કેડરની કુલ સંખ્યા 420થી ઘટાડીને 376 કરવી. (ખ) કન્ટ્રોલર જનરલ ઓફ કમ્યુનિકેશન એકાઉન્ટ્સ (સીજીસીએ)ના એક સર્વોચ્ચ સ્તરના પદની રચના કરવી. (ગ) એચએજી+ સ્તરનું વધુ એક પદ ઊભું કરવાથી ગ્રેડની સંખ્યા 2 થશે. (ઘ) એચએજી સ્તરના બે વધુ પદો ઊભા કરવાથી ગ્રેડની સંખ્યા 6થી 8 થશે. (ચ) એસએજી સ્તરના 18 વધુ પદોનું સર્જન થવાથી ગ્રેડની સંખ્યા 37થી વધીને 55 થશે. (છ) જેએજી સ્તરના પદ 111થી ઘટાડીને 90 કરવામાં આવશે. (જ) એસટીએસ સ્તરના પદ 198થી ઘટાડીને 86 કરવામાં આવશે. (ઝ) જેટીએસ સ્તરના 21 પદની રચનાથી ગ્રેડની સંખ્યા 67થી 88 થશે. (ટ) 46 પદની રચના અનામત તરીકે સંચાલિત કરવામાં આવશે. પૃષ્ઠભૂમિ: ઇન્ડિયન પોસ્ટ એન્ડ ટેલિકમ્યુનિકેશન એકાઉન્ટ્સ એન્ડ ફાઇનાન્સ સર્વિસીસ ગ્રૂપ “એ”ની રચના 1972માં થઈ હતી, જે ટેલિકમ્યુનિકેશન વિભાગ (ડીઓટી) અને પોસ્ટ વિભાગ (ડીઓપી)ને સેવા કેડર પ્રદાન કરે છે. ટેલિકમ્યુનિકેશન વિભાગમાં આઇપીએન્ડટીએએફએસ લાઇસન્સ ફીની આકારણી અને કલેક્શન/સ્પેક્ટ્રમ વપરાશ ચાર્જીસ, સ્પેક્ટ્રમની હરાજી, યુએસઓ સ્કીમ નિરીક્ષણ અને સબસિડી મેનેજમેન્ટ, સરકારી ખજાનાનું નિયંત્રણ, બજેટિંગ, હિસાબ, પેન્શનની વહેંચણી, આંતરિક હિસાબ અને ધિરાણ સલાહની કામગીરીઓ અદા કરે છે. પોસ્ટ વિભાગમાં આઇપીએન્ડટીએએફએસને નાણાકીય સલાહ, બજેટિંગ, ભાડાના દર અને ખર્ચ, હિસાબ અને આંતરિક હિસાબની કામગીરી સુપરત કરવામાં આવી છે. છેલ્લા થોડા વર્ષો દરમિયાન ટેલિકમ્યુનિકેશન વિભાગ અને પોસ્ટ વિભાગની ભૂમિકામાં નોંધપાત્ર ફેરફાર થયો છે. ટેલિકોમ ક્ષેત્રમાં ટેલિકમ્યુનિકેશન વિભાગની ભૂમિકા સેવા પ્રદાતામાંથી વર્તમાન માળખામાં નિયમનકાર અને નીતનિર્માતાની બની છે, જેમાં વિભાગ મુખ્યત્વે નીતિનિર્માણ, લાઇસન્સિંગ અને યુનિવર્સલ સર્વિસ ઓબ્લિગેશન માટે જવાબદાર છે. ટેલિકમ્યુનિકેશન પાસેથી પ્રાપ્ત રસીદોમાં મુખ્યત્વે લાઇસન્સ ફી, સ્પેક્ટ્રમ વપરાશ ચાર્જીસ અને સ્પેક્ટ્રમ હરાજીનું મૂલ્ય સામેલ છે, જે ભારત સરકાર માટે કરવેરા સિવાયની આવકનો મોટો સ્ત્રોત છે. તે જ રીતે પોસ્ટ વિભાગ દ્વારા ઓફર થતી અનેક સેવાઓમાં સંખ્યા અને ગુણવત્તાની દ્રષ્ટિ ફેરફાર થયો છે તથા વિભાગે રિટેલિંગ, બેંકિંગ, વીમો, ડિજિટાઇઝિંગ કામગીરી વગેરે ક્ષેત્રોમાં પ્રવેશ કર્યો છે. ઉપરાંત બંને વિભાગોમાં હિસાબની વ્યવસ્થાને પણ મજબૂત કરવાની જરૂરિયાત ઊભી થઈ છે. આ હકીકતો અને સેવાના વિવિધ ગ્રેડમાં ગતિહીનતા સાથે આઇપીએન્ડટીએએફએસના માળખાની સમીક્ષા કરવાની જરૂરિયાત હતી.
પેલેસ્ટાઈનના રાષ્ટ્રપતિની ભારતની મુલાકાત દરમિયાન પ્રધાનમંત્રીનું અખબારી નિવેદન

યોર એક્સેલન્સી, મહમુદ અબ્બાસ, પેલેસ્ટાઈનના રાષ્ટ્રપતિ, પેલેસ્ટાઈનના તથા ભારતીય પ્રતિનિધિમંડળના પ્રતિનિધિઓ, મીડિયાના સભ્યો, ભાઈઓ અને બહેનો, ભારતના જૂના મિત્ર રાષ્ટ્રપતિ મહમુદ અબ્બાસનું તેમની ભારતની મુલાકાત દરમિયાન ફરીથી સ્વાગત કરતા હું આનંદ અનુભવું છું. ભારત અને પેલેસ્ટાઈન વચ્ચેના સંબંધો અમારી પોતાની આઝાદી માટેની લડતના દિવસોથી લાંબાગાળાની એકતા અને મૈત્રીના પાયા ઉપર સ્થાપિત થયેલા છે. પેલેસ્ટાઈનના ઉદ્દેશો માટે ભારત તેને અવિચળ સહયોગ પૂરો પાડી રહ્યું છે અને અમને આશા છે કે સાર્વભૌમ, સ્વતંત્ર, સંગઠીત અને અર્થક્ષમ પેલેસ્ટાઈનનું સપનું સાકાર થશે અને ઈઝરાયેલ સાથે શાંતિપૂર્ણ સહ-અસ્તિત્વ ધરાવશે. આ અંગે અમારૂં વલણ આજે રાષ્ટ્રપતિ અબ્બાસ સાથે થયેલી ચર્ચા દરમિયાન મેં દર્શાવ્યું છે. મિત્રો, રાષ્ટ્રપતિ અબ્બાસ અને મેં ઉપયોગી અને વિગતવાર ચર્ચાઓ હમણાં જ પૂરી કરી છે અને તેનાથી અમારી સહભાગીતા વધુ મજબૂત થશે. અમે પશ્ચિમ એશિયા અને મધ્ય-પૂર્વની શાંતિ પ્રક્રિયાની પરિસ્થિતિ અંગે અમારા મંતવ્યોનો વ્યાપક વિનિમય કર્યો છે. અમે સંમત થયા છીએ કે પશ્ચિમ એશિયાના પડકારો સાતત્યપૂર્ણ રાજકીય સંવાદ દ્વારા અને શાંતિપૂર્ણ સાધનોથી જ હલ થઈ શકે એમ છે. ભારત પેલેસ્ટાઈન અને ઈઝરાયેલ વચ્ચે ઘનિષ્ઠ સંબંધો માટે વહેલાસર વાર્તાલાપ શરૂ થાય તેવી આશા રાખે છે. દ્વિપક્ષી સ્તરે ભારત પેલેસ્ટાઈનના એક ઉપયોગી વિકાસ સહયોગી તરીકે કટિબધ્ધ છે. રાષ્ટ્રપતિ અબ્બાસ અને હું બંને પક્ષો માટે રાજકીય સહયોગ બાબતે અને પેલેસ્ટાઈનના અર્થતંત્રના નિર્માણ અને તેના લોકોના જીવનની સુધારણા માટે સાથે મળીને કામ કરવા સંમત થયા છીએ. અમે પેલેસ્ટાઈનના વિકાસ અને ક્ષમતા નિર્માણને સહયોગ આપવાનું ચાલુ રાખીશું. આજે જે કરાર પૂર્ણ થયો છે તે આ દિશામાં સહયોગ મજબૂત કરવાના અમારા ઈરાદાઓનો પુનરોચ્ચાર કરે છે. અમે માહિતી ટેકનોલોજી, યુવક અને કૌશલ્ય વિકાસ ઉપર ખાસ ભાર મૂકીને ભારતને સહયોગ આપવાના મુદ્દાઓ હાથ ધર્યા છે. ભારત રામલ્લા ખાતે ફ્લેગશીપ ટેકનો-પાર્ક પ્રોજેક્ટમાં સહાય કરશે. આ પ્રોજેક્ટ જ્યારે પૂરો થશે ત્યારે તે પેલેસ્ટાઈનના આઈટી હબ તરીકે કામ કરશે અને માહિતી ટેકનોલોજી સંબંધિત તાલિમ અને સર્વિસીસ એક જ સ્થળે પૂરી પાડશે. અમે યોગ વિનિયમ સહિતના નવા ઘટકો ઉમેરીને અમારા સાંસ્કૃતિક સહયોગને આગળ ધપાવવા બાબતે આશાવાદી છીએ. આવતા મહિને યોજાનાર ઈન્ટરનેશનલ યોગ દિન પ્રસંગે પેલેસ્ટાઈનવાસીઓ મોટી સંખ્યામાં સામેલ થશે તે બાબતે અમે આશાવાદી છીએ. અંતમાં, હું કહીશ કે રાષ્ટ્રપતિ મહમુદ અબ્બાસ અને તેમના પ્રતિનિધિ મંડળ સાથેનો અનુભવ ખૂબ જ આનંદદાયી અને ઉપયોગી રહ્યો છે. હું, અમારા દ્વિપક્ષી સંબંધો વધુ મજબૂત કરવા માટે રાષ્ટ્રપતિ અબ્બાસ સાથે કામ કરવા અંગે આશાવાદી છું. આપનો આભાર, આપનો ખૂબ ખૂબ આભાર.
24.11.2019ના રોજ ‘મન કી બાત 2.0’ના છઠ્ઠા એપિસોડમાં પ્રધાનમંત્રીના સંબોધનનો મૂળપાઠ

મારા પ્રિય દેશવાસીઓ, ‘મન કી બાત’માં આપ સહુનું સ્વાગત છે. આજે મન કી બાતની શરૂઆત, યુવા દેશના, યુવા, જે ઉત્સાહ, જે દેશભક્તિ, જે સેવાના રંગમાં રંગાયેલા છે તે નવજુવાન. તમે જાણો છો ને. નવેમ્બર મહિનાનો ચોથો રવિવાર દર વર્ષે એનસીસી દિવસના રૂપમાં મનાવાય છે. સામાન્ય રીતે આપણી યુવા પેઢીને ફ્રેન્ડશિપ દિવસ બરાબર યાદ રહે છે, પરંતુ ઘણા લોકો છે જેમને એનસીસી ડે પણ એટલો જ યાદ રહે છે. તો ચાલો આજે એનસીસી વિશે વાત કરીએ. મને પણ કેટલીક યાદો તાજી કરવાનો અવસર મળી જશે. સૌથી પહેલાં તો એનસીસીના બધા પૂર્વ અને વર્તમાન કેડેટને એનસીસી ડેની ખૂબ ખૂબ શુભકામનાઓ આપું છું. કારણ કે હું પણ આપની જેમ જ કેડેટ રહ્યો છું અને મનથી પણ, આજે પણ પોતાને કેડેટ જ માનું છું. એ તો આપણને બધાને ખબર છે જ કે એનસીસી એટલે નેશનલ કેડેટ કૉર્પ્સ. દુનિયાના સૌથી મોટા ગણવેશધારી યુવા સંગઠનોમાં ભારતનું એનસીસી એક છે. આ એક ટ્રાય સર્વિસ ઑર્ગેનાઇઝેશન છે જેમાં સેના, નૌ સેના, વાયુ સેના ત્રણેય સમાવિષ્ટ છે. નેતૃત્વ, દેશભક્તિ, નિ:સ્વાર્થ સેવા, શિસ્ત, કઠોર પરિશ્રમ એ બધાને પોતાના ચરિત્રનો હિસ્સો બની લે, પોતાનો શોખ બનાવવાની એક રોમાંચક યાત્રા અર્થાત્ એનસીસી. આ યાત્રા વિશે કંઈક વધુ વાત કરવા માટે આજે ફૉન કૉલ્સ દ્વારા કેટલાક નવજુવાનો, જેમણે એનસીસીમાં પોતાનું સ્થાન બનાવ્યું છે, આવો તેમની સાથે વાત કરીએ. પ્રધાનમંત્રી : સાથીઓ, આપ સહુ કેમ છો? તરન્નુમ ખાન : જય હિન્દ પ્રધાનમંત્રીજી પ્રધાનમંત્રી : જય હિન્દ તરન્નુમ ખાન : સર, મારું નામ જુનિયર અંડર ઑફિસર તરન્નુમ ખાન છે પ્રધાનમંત્રી : તરન્નુમ, આપ ક્યાંથી છો? તરન્નુમ ખાન : હું દિલ્લીની છું, સર. પ્રધાનમંત્રી : અચ્છા. તો એનસીસીમાં કેટલા વર્ષ કેવો અનુભવ રહ્યો આપનો? તરન્નુમ ખાન : સર, હું એનસીસીમાં વર્ષ ૨૦૧૭માં જોડાઈ હતી અને આ ત્રણ વર્ષ મારી જિંદગીનાં શ્રેષ્ઠ વર્ષો રહ્યાં છે. પ્રધાનમંત્રી : વાહ, સાંભળીને બહુ સારું લાગ્યું. તરન્નુમ ખાન : સર, હું આપને જણાવવા માગીશ કે મારો સૌથી સારો અનુભવ જે રહ્યો તે ‘એક ભારત શ્રેષ્ઠ ભારત’ કેમ્પમાં રહ્યો હતો. તે અમારો કેમ્પ ઑગસ્ટમાં થયો હતો જેમાં
પ્રધાનમંત્રીએ સરદાર પટેલને તેમની પુણ્યતિથિ પર યાદ કર્યા

પ્રધાનમંત્રી શ્રી નરેન્દ્ર મોદીએ સરદાર પટેલને તેમની પુણ્યતિથિ પર શ્રદ્ધાંજલિ આપી છે. એક ટ્વિટમાં, પ્રધાનમંત્રીએ કહ્યું; “સરદાર પટેલને તેમની પુણ્યતિથિ પર યાદ કરીએ. ભારત હંમેશા તેમની સ્મારક સેવા, તેમની વહીવટી કુશળતા અને આપણા રાષ્ટ્રને એક કરવા માટેના અથાગ પ્રયાસો માટે તેમનો આભારી રહેશે.”
પ્રધાનમંત્રીએ સમગ્ર વિશ્વના લોકોને ઈસ્ટરની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સમગ્ર વિશ્વમાં લોકોને ઇસ્ટરની શુભેચ્છાઓ પાઠવી છે. પ્રધાનમંત્રીએ કહ્યું કે “સમગ્ર વિશ્વના લોકોને ઈસ્ટરની શુભેચ્છા. ચાલો ઈસુ ખ્રિસ્તના પ્રેરણાદાયી ઉપદેશોને યાદ કરીએ અને સંવાદિતા અને એકબીજાના સંબંધોને મજબૂત કરીએ.
પ્રધાનમંત્રીએ છત્રપતિ શિવાજીની જયંતિ નિમિત્તે તેમને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ સ્વામી છત્રપતિ શિવાજીને તેમની જન્મ જયંતિ પ્રસંગે શ્રદ્ધાંજલિ અર્પણ કરી હતી. પ્રધાનમંત્રીએ જણાવ્યું હતું કે “મહાન છત્રપતિ શિવાજી મહારાજને તેમની જન્મ જયંતિ પ્રસંગે હું શ્રદ્ધાંજલિ અર્પણ કરું છું. છત્રપતિ શિવાજીની બહાદુરી સુપ્રસિદ્ધ છે. તેમના અખૂટ સાહસ અને યુદ્ધ માટેના જુસ્સાને શબ્દોમાં વર્ણવી શકાય તેમ નથી.” તેમણે જણાવ્યું કે “છત્રપતિ શિવાજીને સુશાસનના મશાલચી અને કુશળ વહીવટકર્તા તરીકે યાદ કરાય છે. તેઓ આપણા સહુને માટે હંમેશા પ્રેરણારૂપ રહેશે.”
પ્રધાનમંત્રીએ જીએસએલવી-એફ08નાં સફળ પ્રક્ષેપણ માટે ઇસરોની ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સ્વદેશી ક્રાયોજેનિક સ્ટેજપરથી જીએસએલવી-એફ08નાં સફળ પ્રક્ષેપણ બદલ ઇસરોની ટીમને અભિનંદન પાઠવ્યા હતા. પ્રધાનમંત્રીએ કહ્યું, “સ્વદેશી ક્રાયોજેનિક સ્ટેજ પરથી જીએસએલવી-એફ08નાં સફળ પ્રક્ષેપણ બદલ ઇસરોની ટીમને અભિનંદન. સંચાર ઉપગ્રહ જીએસએટી-6એ મોબાઇલ એપ્લીકેશન માટે નવી સંભાવનાઓ ઉપલબ્ધ કરાવશે. રાષ્ટ્રને નવી ઊંચાઇ અને ઉજ્જવળ ભવિષ્ય તરફ લઇ જવા માટે ઇસરો પર ગર્વ છે.”
પ્રધાનમંત્રીએ ઉજ્જવલા યોજનાની સફળતા બદલ ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ ઉજ્જવલા યોજનાનાં લાભાર્થીઓની સંખ્યા 2.5 કરોડથી વધારે થવા પર ખુશી વ્યક્ત કરી છે. પ્રધાનમંત્રીએ કહ્યું હતું કે, “ઉજ્જવલા યોજનામાં લાભાર્થીઓની સંખ્યા વધતી રહેશે! આજે લાભાર્થીઓની સંખ્યા 2.5 કરોડથી વધારે થઈ છે એ જાણીને બહુ ખુશી થઈ છે. પશ્ચિમ બંગાળનાં જાંગીપુરમાં લાભાર્થીઓને એલપીજી કનેક્શન સુપરત કરવાના વિશેષ પ્રસંગે ઉપસ્થિત રહેવા બદલ હું રાષ્ટ્રપતિજીનો આભારી છું. હું મંત્રી ધર્મેન્દ્ર પ્રધાન અને તેમની ટીમને ઉજ્જવલા યોજનાને સફળ બનાવવા માટે રાતદિવસ કામ કરવા બદલ અભિનંદન આપું છું.”
પ્રધાનમંત્રીએ કોમનવેલ્થ ગેમ્સ 2022માં સિલ્વર મેડલ જીતવા બદલ વેઇટલિફ્ટર વિકાસ ઠાકુરને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ વેઇટલિફ્ટર વિકાસ ઠાકુરને બર્મિંગહામમાં કોમનવેલ્થ ગેમ્સ 2022માં સિલ્વર મેડલ જીતવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું; “
પ્રધાનમંત્રીએ ઓડિશાનાં બારીપાડામાં વિકાસલક્ષી કાર્યોનું ઉદઘાટન અને શુભારંભ કર્યાં

પ્રધાનમંત્રી શ્રી નરેન્દ્ર મોદીએ આજે ઓડિશામાં બારીપાડાની મુલાકાત લીધી હતી. તેમણે પ્રાચીન કિલ્લા હરિપુરગઢમાં રસિક રાય મંદિર અને ઉત્ખન્ન થયેલા માળખાનાં સંરક્ષણ અન વિકાસનો કાર્યારંભ દર્શાવતી ડિજિટલ તકતીનું અનાવરણ કર્યું હતું. તેમણે રાષ્ટ્રીય રાજમાર્ગનાં ત્રણ પ્રોજેક્ટનો શિલાન્યાસ કર્યો હતો. તેમણે આઇઓસીએલની પારાદીપ-હલ્દિયા-દુર્ગાપુર એલપીજી પાઇપલાઇનનાં બાલાસોર-હલ્દિયા-દુર્ગાપુર સેક્શન દેશને અર્પણ કર્યો હતો. તેમણે બાલાસોરમાં મલ્ટિ મોડલ લોજિસ્ટિક પાર્ક અને છ પાસપોર્ટ સેવા કેન્દ્રોનું ઉદઘાટન પણ કર્યું હતું. તેમણે ટાટાનગરથી બાદમપહર સુધી બીજી પેસેન્જર ટ્રેનને લીલી ઝંડી પણ આપી હતી અને જનમેદનીને સંબોધતા જણાવ્યું હતું કે, આજે ઉદઘાટન અને શિલાન્યાસ થયેલા પ્રોજેક્ટનું કુલ મૂલ્ય રૂ. 4000 કરોડથી વધારે છે. તેમણે જણાવ્યું હતું કે, કેન્દ્ર સરકાર માળખાગત વિકાસ પર ધ્યાન કેન્દ્રિત કરી રહી છે, જે સામાન્ય નાગરિકનાં જીવનમાં મૂળભૂત ફરક લાવશે. બાલાસોર-હલ્દિયા-દુર્ગાપુર એલપીજી પાઇપલાઇન ઓડિશા અને પશ્ચિમ બંગાળાનાં કેટલાંક વિસ્તારોમાં એલપીજીનાં પુરવઠાને સુનિશ્ચિત કરશે, જેથી પરિવહનનો ખર્ચ અને સમય બચશે. તેમણે 21મી સદીમાં જોડાણનાં મહત્વ પર ભાર મૂક્યો હતો. તેમણે જણાવ્યું હતું કે, ભારતમાં આધુનિક માળખાગત સુવિધા અને જોડાણ સુવિધા ઊભી કરવામાં અભૂતપૂર્વ રોકાણ થઈ રહ્યું છે, માર્ગ, રેલવે અને હવાઈ જોડાણ પર ભાર મૂકવામાં આવી રહ્યો છે અને ઓડિશા એમાંથી બાકાત નથી, રેલવે જોડાણથી લોકોને અવર-જવરની સુવિધા મળશે અને ખનીજ સંસાધનો ઉદ્યોગને વધારે સુલભ બનશે. પ્રધાનમંત્રીએ જણાવ્યું હતું કે, સંવર્ધિત માળખાગત સુવિધાનો મહત્તમ લાભ દેશનાં મધ્યમ વર્ગ અને મધ્યમ ઉદ્યોગસાહસિકોને મળશે. તેમણે કહ્યું હતું કે, આધુનિક માર્ગો, સ્વચ્છ ટ્રેનો અને વાજબી હવાઈ પ્રવાસ – આ તમામ બાબતો મધ્યમ વર્ગ માટે જીવનની સરળતામાં પ્રદાન કરશે. પ્રધાનમંત્રીએ કહ્યું હતું કે, છેલ્લાં સાડા ચાર વર્ષમાં કેન્દ્ર સરકારે પાસપોર્ટ મેળવવામાં લોકોને પડતી મુશ્કેલીઓ ઘટાડવા પ્રયાસ કર્યો છે, આજે છ પાસપોર્ટ સેવા કેન્દ્રોનું ઉદઘાટન થયું છે, જે એ દિશામાં પગલું છે, તેનાથી લોકોની મુશ્કેલીઓ દૂર થશે. આ સુવિધાને તેમણે ‘જીવનને સરળ બનાવવા’ તરફનો વધુ એક પ્રયાસ ગણાવ્યો હતો. પ્રધાનમંત્રીએ કહ્યું હતું કે, સરકાર દેશનાં સમૃદ્ધ સાંસ્કૃતિક વારસાને જાળવવા પ્રયાસરત પણ છે. તેમણે જણાવ્યું હતું કે, યોગ અને આયુર્વેદની જાણકારી સાથે વિશ્વાસ, આધ્યાત્મિકતા અને ઇતિહાસ સાથે સંબંધિત સ્થળોનો સક્રિયપણે પ્રચાર થઈ રહ્યો છે અને તેને પ્રોત્સાહન આપવામાં આવી રહ્યું છે. આ સંદર્ભમાં તેમણે પ્રાચીન હરિપુરગઢનાં કિલ્લામાં રસિક રાય મંદિર અને ઉત્ખન્ન થયેલા સ્થળમાં આજે શરૂ થયેલા કાર્યનો ઉલ્લેખ કર્યો હતો. તેમણે જણાવ્યું હતું કે, સરકારનાં આ પ્રકારનાં પ્રયાસોથી પ્રવાસનને પ્રોત્સાહન આપવામાં મદદ મળી છે.
તમિલનાડુના સીએમ એમ કે સ્ટાલિને પીએમ સાથે મુલાકાત કરી

તમિલનાડુના મુખ્યમંત્રી શ્રી એમ કે સ્ટાલિને પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. પ્રધાનમંત્રી કાર્યાલયે ટ્વિટ કર્યું; "તામિલનાડુના મુખ્ય પ્રધાન, થિરુ @mkstalin પ્રધાનમંત્રી શ્રીને મળ્યા."
પ્રધાનમંત્રીએ નાગપુરની એઈમ્સ દેશને અર્પણ કરી

પ્રધાનમંત્રી શ્રી નરેન્દ્ર મોદીએ આજે નાગપુરમાં એઈમ્સ રાષ્ટ્રને સમર્પિત કરી હતી. પ્રધાનમંત્રીએ નાગપુર એઈમ્સ પ્રોજેક્ટ મોડલ પણ ચાલીને નિહાળ્યું હતું અને આ પ્રસંગે પ્રદર્શિત થયેલી માઇલસ્ટોન એક્ઝિબિશન ગૅલેરીનું અવલોકન પણ કર્યું હતું. નાગપુરમાં એઈમ્સ દેશને સમર્પિત કરીને સમગ્ર દેશમાં સ્વાસ્થ્ય સાથે સંબંધિત માળખાગત સુવિધાઓને મજબૂત કરવાની પ્રધાનમંત્રીની કટિબદ્ધતાને મજબૂત કરવામાં આવશે. જુલાઈ, 2017માં પ્રધાનમંત્રીએ આ હૉસ્પિટલનો શિલાન્યાસ પણ કર્યો હતો, જેની સ્થાપના કેન્દ્રીય ક્ષેત્રની યોજના પ્રધાનમંત્રી સ્વાસ્થ્ય સુરક્ષા યોજના હેઠળ થઈ છે. એઈમ્સ નાગપુરને રૂ. 1575 કરોડથી વધુના ખર્ચે વિકસાવવામાં આવી રહી છે, જે અત્યાધુનિક સુવિધાઓ ધરાવતી હૉસ્પિટલ છે, જેમાં ઓપીડી, આઇપીડી, નિદાન સેવાઓ, ઓપરેશન થિયેટરો અને મેડિકલ સાયન્સના તમામ મુખ્ય સ્પેશિયાલિટી અને સુપરસ્પેશિયાલિટી વિષયોને આવરી લેતા 38 વિભાગો છે. આ હૉસ્પિટલ મહારાષ્ટ્રનાં વિદર્ભ ક્ષેત્રને આધુનિક આરોગ્ય સંભાળ સુવિધાઓ પ્રદાન કરે છે અને તેની આસપાસના ગઢચિરોલી, ગોંદિયા અને મેલઘાટ જેવા આદિવાસી વિસ્તારો માટે વરદાનરૂપ છે. પ્રધાનમંત્રીની સાથે મહારાષ્ટ્રના મુખ્યમંત્રી શ્રી એકનાથ શિંદે, મહારાષ્ટ્રના રાજ્યપાલ શ્રી ભગતસિંહ કોશ્યારી, મહારાષ્ટ્રના નાયબ મુખ્યમંત્રી શ્રી દેવેન્દ્ર ફડણવીસ અને કેન્દ્રીય માર્ગ પરિવહન અને રાજમાર્ગ મંત્રી શ્રી નીતિન ગડકરી ઉપસ્થિત રહ્યા હતા.
મંત્રીમંડળે ભારત અને મોરોક્કો વચ્ચે ખાણ અને ભૂવિજ્ઞાન ક્ષેત્રે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળે ખાણકામ અને ભૂવિજ્ઞાનનાં ક્ષેત્રમાં ભારત અને મોરોક્કો વચ્ચે થયેલા સમજૂતી કરાર પર હસ્તાક્ષર કરવા માટે કાર્યોત્તર મંજૂરી આપી દીધી છે. આ સમજૂતી પર ભારત સરકારના ખાણ મંત્રાલય અને મોરોક્કોના ઉર્જા, ખાણ અને ટકાઉ વિકાસ મંત્રાલય વચ્ચે નવી દિલ્હીમાં 11.4.2018ના રોજ હસ્તાક્ષર કરવામાં આવ્યા હતા. આ સમજૂતી કરાર ભૂવિજ્ઞાન અને ખાણકામ ક્ષેત્રમાં સહકાર માટે ભારત અને મોરોક્કો વચ્ચે સંસ્થાકીય વ્યવસ્થા ઉભી કરશે. આ સહકાર બંને દેશોમાં આર્થિક, સામાજિક અને પર્યાવરણનાં ક્ષેત્રો પર પરસ્પર લાભદાયી રહેશે. આ સમજૂતી કરારનો ઉદ્દેશ ભારત અને મોરોક્કો વચ્ચે ખાણકામ અને ભૂવિજ્ઞાનના ક્ષેત્રે સહકારને મજબૂત કરવાનો છે. સહકારમાં સામેલ પ્રવૃત્તિઓમાં ભૌગોલિક માળખાનો વિકાસ, ખાણ અને ભૂવિજ્ઞાનને પ્રોત્સાહન, તાલીમ કાર્યક્રમો અને ભૌગોલિક ડેટા બેન્કની સ્થાપના વગેરેનો સમાવેશ થાય છે.
પ્રધાનમંત્રી શ્રી નરેન્દ્ર મોદીએ એનએસએસ (એપ્રિલ 01, 2016)ના અવસર પર કેનેડા અને બ્રિટનના પ્રધાનમંત્રી સાથે મુલાકાત કરી

પ્રધાનમંત્રી શ્રી નરેન્દ્ર મોદીએ આજે (એપ્રિલ 01, 2016) વોશિંગ્ટન ડીસીમાં પરમાણુ સુરક્ષા સંમેલનના અવસર પર કેનેડાના પ્રધાનમંત્રી શ્રી જસ્ટિન ટ્રૂડો સાથે મુલાકાત કરી. પ્રધાનમંત્રીએ કહ્યું કે શ્રી ટ્રુડોના પદ ગ્રહણ કર્યા બાદથી બંને દેશોની વચ્ચે સંબધોમાં નવી ઊર્જા અને ગતિશીલતા આવી છે. તેમણે આર્થિક ક્ષેત્રમાં સંબંધોને આગળ વધારવાની સંભાવનાઓ પર પણ ભાર મુક્યો. પ્રધાનમંત્રીએ પાછલા વર્ષે કેનેડાની પોતાના યાત્રા દરમિયાન કેનેડાના પેન્શન ફંડના અધિકારીઓ સાથે થયેલી પોતાની મુલાકાતનું સ્મરણ કરતાં કહ્યું કે આમાંથી કેટલાક ભંડોળનું ભારતમાં રોકાણ કરવામાં આવી રહ્યું છે. કેનેડાના પ્રધાનમંત્રીએ એનએસએસના રાત્રિ ભોજન દરમિયાન પ્રધાનમંત્રી મોદીના વિચારો માટે તેમને શુભકામના પાઠવી. તેમણે કહ્યું કે ભારત અને કેનેડા પરમાણુ-અપ્રસારની દિશામાં નેતૃત્વ સંભાળી શકે છે. પ્રધાનમંત્રી શ્રી મોદીએ અક્ષય ઉર્જાની દિશામાં ભારતના અથાગ પ્રયાસો પર પણ ચર્ચા કરી. તેમણે સ્માર્ટ શહેરો, શહેરી બુનિયાદી માળખા અને કૌશલ વિકાસ જેવા એ ક્ષેત્રોનો પણ ઉલ્લેખ કર્યો જ્યાં કેનેડા ભવિષ્યમાં ભારતની સાથે મજબૂત સહયોગ વધારી શકે છે. પ્રધાનમંત્રી મોદીએ હાઈડ્રોકાર્બનના ક્ષેત્રમાં ભારતની પ્રગતિશીલ નીતિનો ઉલ્લેખ કર્યો અને કોલસા ગૈસીકરણ તેમજ કોલસાના ભૂમિગત ખનનના ક્ષેત્રોમાં કેનેડા પાસે સહયોગની પણ અપીલ કરી. પ્રધાનમંત્રી ટ્રૂડોએ ભારતની યાત્રા માટે પ્રધાનમંત્રી મોદીના નિમંત્રણનો સ્વીકાર કર્યો. એનએસએસના અવસર પર, પ્રધાનમંત્રી મોદીએ બ્રિટનના પ્રધાનમંત્રી શ્રી ડેવિડ કૈમરૂન સાથે પણ મુલાકાત કરી. બંને નેતાઓએ પાછલા વર્ષે શ્રી નરેન્દ્ર મોદીની બ્રિટન યાત્રાનું સ્મરણ કર્યું અને પ્રધાનમંત્રી મોદીએ કહ્યું કે બંને દેશોની વચ્ચે સંબંધ વધુ ઉંડા અને મજબૂત થઈ ચૂક્યા છે. વિચાર-વિમર્શ દરમિયાન રક્ષા સહયોગ પર પ્રધાનમંત્રીએ ઉલ્લેખ કર્યો કે બ્રિટન ખાસ કરીને રક્ષા ક્ષેત્રમાં મેક ઈન ઈન્ડિયા પહેલમાં ભારતની સાથે સહભાગી બની શકે છે. બને નેતાઓની વચ્ચે વીઝા મુદ્દાઓ પર પણ ચર્ચા થઈ.
પ્રધાનમંત્રીએ કારગિલ વિજય દિવસ પર સૈનિકોને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ કારગિલ વિજય દિવસ પર સૈનિકોને શ્રદ્ધાંજલિ અર્પણ કરી. પ્રધાનમંત્રીએ કહ્યું કે, “કારગિલ વિજય દિવસ પર ઑપરેશન વિજય દરમિયાન દેશની સુરક્ષા કાજે શહીદ થયેલા તમામ બહાદુર સૈનિકોને કૃતજ્ઞ રાષ્ટ્ર શત-શત વંદન કરે છે. આપણાં બહાદુર અને સાહસિક સૈનિકોએ સુનિશ્ચિત કર્યું હતું કે, ભારત હંમેશા સુરક્ષિત રહે, તેમણે શાંતિનું વાતાવરણ ડહોળવાનો પ્રયાસ કરનાર લોકોને ઇંટનો જવાબ પત્થરથી આપ્યો હતો. ભારત હંમેશા ગર્વ સાથે તેમને યાદ કરશે, જેમને ઓપરેશન વિજય દરમિયાન ઉત્કૃષ્ટ રાજકીય નેતૃત્વ અટલજીએ પ્રદાન કર્યું હતું. તેમણે મોખરે રહીને મોરચો સંભાળ્યો હતો, આપણાં સશસ્ત્ર દળોને સમર્થન આપ્યું હતું અને વૈશ્વિક મંચ પર ભારતનો પક્ષ સ્પષ્ટતાપૂર્વક રજૂ કર્યો હતો.”
અન્ડર 17 વર્લ્ડ કપ 2017નુ ભારતમાં આયોજન

પ્રધાનમંત્રી શ્રી નરેન્દ્ર મોદીની અધ્યક્ષતાવાળા કેન્દ્રીય મંત્રીમંડળે આગામી વર્ષ 2017માં ભારતમાં યોજાનારા ફેડરેશન ઇન્ટરનેશનલ દે ફૂટબોલ એસોસીએશન (ફીફા) અન્ડર 17 વર્લ્ડ કપ માટે નીચે મુજબના નિર્ણયો માટે પોતાની મંજુરી આપી દીધી છે. (અ) સ્થળોની યાદી નીચે મુજબ છે: ૧) જે એલ એન સ્ટેડીયમ, નવી દિલ્હી ૨) સી વાય પાટીલ સ્ટેડિયમ, નવી મુંબઈ ૩) જે એલ એન સ્ટેડિયમ, કોચી ૪) સોલ્ટ લેક સ્ટેડિયમ, કોલકાતા ૫) જે એલ એન સ્ટેડિયમ, ફતોરડા ગોવા ૬) આઈ જી સ્ટેડિયમ, ગુવાહાટી (બ) સેક્રેટરી, રમતગમત મંત્રાલય, ડીજી, ભારતીય ખેલ પ્રાધિકરણ (એસએઆઈ) અને આર્થિક સલાહકાર, રમતગમત મંત્રાલયની બનેલી સમિતિને ઓલ ઇંડિયા ફૂટબોલ ફેડરેશન (એઆઈએફએફ) / ફીફા સાથે મળીને કોઈપણ મુશ્કેલીને દુર કરવા માટે સ્થળોને બદલવા માટેના જરૂરી નિર્ણયો લેવાની સત્તા આપવામાં આવી છે. (ક) ડિસ્પ્લે બોર્ડ સહિતના સાધનો વગેરેના ખર્ચા ભોગવવા પડી શકે છે. આમ છતાં, અગાઉ નક્કી થયા મુજબ કુલ ખર્ચ ૯૫ કરોડ રૂપિયાની અંદર જ રહેશે. (ડ) ફંડ માટે આકસ્મિક વધારાના ખર્ચની પરિસ્થિતિમાં રમતગમત મંત્રાલય ખર્ચ વિભાગ સાથે વાતચિત કરશે. (ઈ) આ કાર્યક્રમના આયોજન માટે આયોજન સમિતિની રચના કરવાની સત્તા રમતગમત વિભાગને આપવામાં આવી છે.
ભારત અને જર્મની વચ્ચે ભારત – જર્મની વિજ્ઞાન અને ટેકનોલોજી કેન્દ્ર (આઈજીએસટીસી)ની અવધિને 2017થી વધારીને 2022 સુધી લંબાવવા માટે સંયુક્ત ઘોષણા પત્ર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત અને જર્મની વચ્ચે ભારત – જર્મની વિજ્ઞાન અને ટેકનોલોજી કેન્દ્ર (આઈજીએસટીસી)ની અવધિને લંબાવવા માટે સંયુક્ત ઘોષણા પત્ર પર હસ્તાક્ષર કરવા અંગેની જાણકારી આપવામાં આવી હતી. આ ઘોષણા પત્ર દ્વિપક્ષીય આઈજીએસટીસીની અવધિને 2017થી પાંચ વર્ષ અને વધુ લંબાવીને 2022 સુધી કરવા અંગે છે. તેમાં પ્રત્યેક પક્ષ દ્વારા નાણાંકિય ફાળવણીને બે મિલિયન યુરો પ્રતિવર્ષથી વધારીને વધારેમાં વધારે ચાર મિલિયન યુરો પ્રતિ વર્ષ કરવા અંગેની જોગવાઈનો સમાવેશ છે. પ્રતિબદ્ધ આર્થિક સહાય ઔદ્યોગિક મહત્વની સહયોગાત્મક અનુસંધાન ભાગીદારીઓના સમર્થન માટે ગતિવિધિ અનુરુપ આર્થિક સહાયના સિદ્ધાંત પર આધારિત હશે. બન્ને દેશોના શિક્ષા ક્ષેત્ર અને ઉદ્યોગો સાથે સંકળાયેલ અનુસંધાન પરિયોજનાનું લક્ષ્ય નવા વૈજ્ઞાનિક જ્ઞાન આધારનું સર્જન કરવું તથા ટેકનોલોજી વિકાસ અને તેને અમલમાં મુકવા માટે અનુસંધાન પરિણામોનો ઉપયોગ કરવાનો રહેશે. આ નવા ઘોષણા પત્ર આઈજીએસટીસીના બન્ને દેશોની પ્રયોગશાળાઓ, શિક્ષા ક્ષેત્ર અને ઉદ્યોગો વચ્ચે સહયોગ દ્વારા ઔદ્યોગિક મહત્વના અનુસંધાન અને ટેકનોલોજી સહયોગને વધારવા માટે, તેને મજબૂત કરવા માટે તથા શ્રેષ્ઠ બનાવવામાં સક્ષમ હશે. આઈજીએસટીસી ભારત અને જર્મનીની અનુસંધાન પ્રયોગશાળાઓ તથા ઉદ્યોગ (2+2 યોજના) સાથે સંકળાયેલી પસંદગી પામેલ આર એન્ડ ડી પરિયોજનાઓનું સમર્થન અને આર્થિક સહાય કરશે તથા સહયોગાત્મક ઔદ્યોગિક આર એન્ડ ડી પરિયોજનાઓને આગળ વધારવા માટે સંશાધનો એકત્ર કરવામાં મદદ કરશે. પાશ્વભૂમિકાઃ આઈજીએસટીસીની સ્થાપના ઓક્ટોબર 2007માં બન્ને દેશોની સરકારોની વચ્ચે એક સમજૂતિ હેઠળ કરવામાં આવી હતી. અને તેનું સંચાલન 2011થી શરુ કરી દેવામાં આવ્યું હતું. વર્તમાન સમયે આઈજીએસટીસી (1) ઉન્નત વિનિર્માણ (2) જૈવ ચિકિત્સકીય ઉપકરણ અને સ્વાસ્થ્ય દેખભાળ (3) નેનો ટેકનોલોજી (4) ઓટોમોબાઇલ એન્જીનિયરીંગ (5) જળ સ્રોતો (6) ક્લિન એનર્જી ટેકનોલોજી અને (7)સૂચના તથા કોમ્યુટર ટેકનોલોજી.
પ્રધાનમંત્રીએ જીસેટ-6ના સફળ લોન્ચીંગ બદલ ઈસરોને શુભકામના પાઠવી

પ્રધાનમંત્રી શ્રી નરેન્દ્ર મોદીએ જીસેટ-6ના સફળ લોન્ચીંગ બદલ ઈન્ડિયન સ્પેસ રિસર્ચ ઓર્ગેનાઈઝેશન (ઈસરો)ના વૈજ્ઞાનિકોને અભિનંદન પાઠવ્યા છે. પ્રધાનમંત્રીએ કહ્યું કે, “આપણા વૈજ્ઞાનિકોએ વધુ એક દિવસ અને વધુ એક અસાધારણ સિદ્ધિ પૂર્ણ કરી. જીસેટ-6ના સફળ લોન્ચ બદલ ઈસરોને અભિનંદન.”
પ્રધાનમંત્રી શ્રીએ ઓપરેશન ગંગાની સમીક્ષા કરવા માટે ઉચ્ચ સ્તરીય બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ યુક્રેનમાં ફસાયેલા ભારતીયોને પાછા લાવવા માટે ઓપરેશન ગંગા હેઠળ ચાલી રહેલા પ્રયાસોની સમીક્ષા કરવા આજે તેમની બીજી ઉચ્ચ સ્તરીય બેઠકની અધ્યક્ષતા કરી. પ્રધાનમંત્રીએ જણાવ્યું હતું કે ત્યાંના તમામ ભારતીય નાગરિકો સલામત અને સુરક્ષિત છે તેની ખાતરી કરવા માટે સમગ્ર સરકારી તંત્ર ચોવીસ કલાક કામ કરી રહ્યું છે. પ્રધાનમંત્રીએ નિર્દેશ આપ્યો હતો કે ચાર વરિષ્ઠ મંત્રીઓની વિવિધ રાષ્ટ્રોમાં તેમના વિશેષ દૂત તરીકેની મુલાકાતથી સ્થળાંતરના પ્રયાસોને વેગ મળશે. તે આ બાબતને સરકાર જે પ્રાથમિકતા આપે છે તેનું પ્રતિબિંબ પાડે છે. પ્રધાનમંત્રીએ નોંધ્યું હતું કે યુક્રેનની સરહદો પર માનવીય પરિસ્થિતિનો સામનો કરવા માટે યુક્રેનને રાહત પુરવઠાનો પ્રથમ જથ્થો આવતીકાલે રવાના કરવામાં આવશે. વિશ્વ એક પરિવાર હોવાના ભારતના સૂત્ર દ્વારા માર્ગદર્શન આપતા, પ્રધાનમંત્રીએ એમ પણ જણાવ્યું હતું કે ભારત પડોશી દેશો અને વિકાસશીલ દેશોના એ લોકોને મદદ કરશે કે જેઓ યુક્રેનમાં ફસાયેલા છે અને તેઓ મદદ માંગી શકે છે.
પ્રધાનમંત્રીશ્રી 23મી જૂને વાણિજ્ય ભવનનું ઉદ્ઘાટન કરશે અને નિર્યાત પોર્ટલ લોન્ચ કરશે

પ્રધાનમંત્રી શ્રી નરેન્દ્ર મોદી 23મી જૂન 2022ના રોજ સવારે 10:30 વાગ્યે વાણિજ્ય અને ઉદ્યોગ મંત્રાલયના નવા 'વાણિજ્ય ભવન' પરિસરનું ઉદ્ઘાટન કરશે. કાર્યક્રમ દરમિયાન, પ્રધાનમંત્રી એક નવું પોર્ટલ – નિર્યાત (વેપારના વાર્ષિક વિશ્લેષણ માટે રાષ્ટ્રીય આયાત-નિકાસ રેકોર્ડ) પણ લોંચ કરશે – જે ભારતના વિદેશી વેપારને લગતી તમામ જરૂરી માહિતી મેળવવા માટે હિતધારકો માટે વન સ્ટોપ પ્લેટફોર્મ તરીકે વિકસાવવામાં આવ્યું છે. આ પ્રસંગે પ્રધાનમંત્રી સભાને પણ સંબોધિત કરશે. ઈન્ડિયા ગેટની નજીક બાંધવામાં આવેલ, વાણિજ્ય ભવન એક સ્માર્ટ ઈમારત તરીકે તૈયાર કરવામાં આવ્યું છે જેમાં ઊર્જા બચત પર વિશેષ ધ્યાન કેન્દ્રિત કરીને ટકાઉ સ્થાપત્યના સિદ્ધાંતોનો સમાવેશ કરવામાં આવ્યો છે. તે એક સંકલિત અને આધુનિક ઓફિસ કોમ્પ્લેક્સ તરીકે સેવા આપશે જેનો ઉપયોગ મંત્રાલય હેઠળના બે વિભાગો એટલે કે વાણિજ્ય વિભાગ અને ડિપાર્ટમેન્ટ ફોર પ્રમોશન ઑફ ઈન્ડસ્ટ્રી એન્ડ ઈન્ટરનલ ટ્રેડ (
પ્રધાનમંત્રીએ સ્થાપના દિવસ નિમિત્તે સીઆરપીએફ જવાનોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સ્થાપના દિવસ નિમિત્તે સીઆરપીએફ જવાનોને શુભેચ્છા પાઠવી છે. એક ટ્વીટમાં પ્રધાનમંત્રીએ કહ્યું કે "તમામ સાહસી @crpfindia કર્મચારીઓ અને તેમના પરિવારોને દળના સ્થાપના દિવસ નિમિત્તે શુભેચ્છાઓ. સીઆરપીએફ તેની બહાદુરી અને વ્યાવસાયીકરણ માટે જાણીતું છે. ભારતના સુરક્ષા તંત્રમાં તેની મહત્ત્વની ભૂમિકા છે. રાષ્ટ્રીય એકતાને આગળ વધારવામાં તેમનું યોગદાન પ્રશંસાપાત્ર છે."
પ્રધાનમંત્રીએ રાયબરેલીમાં વિવિધ વિકાસલક્ષી પરિયોજનાઓનો શુભારંભ કર્યો

ઉત્તરપ્રદેશની એક દિવસની મુલાકાત દરમિયાન પ્રધાનમંત્રી શ્રી નરેન્દ્ર મોદીએ આજે રાયબરેલીમાં મોડર્ન કોચ ફેક્ટરીની મુલાકાત લીધી હતી. તેમણે એક જનસભામાં 900માં કોચ અને હમસફર કોચને લીલી ઝંડી દેખાડી હતી. તેમણે રાયબરેલીમાં વિવિધ વિકાસલક્ષી પરિયોજનાઓનું લોકાર્પણ, ઉદઘાટન અથવા શિલાન્યાસ કર્યા હતા. આ પ્રસંગે પ્રધાનમંત્રીએ જણાવ્યું હતું કે, આજે દેશને અર્પણ થયેલા, ઉદઘાટન થયેલા કે શિલાન્યાસ થયેલા વિવિધ પ્રોજેક્ટનું કુલ મૂલ્ય રૂ. 1000 કરોડ છે. પ્રધાનમંત્રીએ જણાવ્યું હતું કે, મોડર્ન કોચ ફેક્ટરી યુવાનોને રોજગારી પ્રદાન કરે છે અને રાયબરેલીને રેલ કોચનાં ઉત્પાદનમાં આંતરરાષ્ટ્રીય કેન્દ્ર બનાવશે. પ્રધાનમંત્રીએ 1971નાં આજની તારીખ કે આજનાં દિવસને યાદ કર્યો હતો, જેમાં ભારતીય સેનાએ આતંકવાદ, ક્રૂરતા અને અરાજકતાનાં પ્રતીકને પરાજય આપ્યો હતો. પ્રધાનમંત્રીએ જણાવ્યું હતું કે, એક તરફ આજે સરકાર સશસ્ત્ર દળોને મજબૂત કરવા પ્રયાસરત છે, તો બીજી તરફ આપણાં જ દેશમાં એવા લોકો છે, જે આપણી સેના મજબૂત થાય એવું ઇચ્છતી નથી. તેમણે જણાવ્યું હતું કે, જે લોકો જૂઠ્ઠાણાં ફેલાવી રહ્યાં છે, તેઓ આપણાં સંરક્ષણ મંત્રાલય પર, આપણાં વાયુદળ પર આરોપો મૂકી રહ્યાં છે. એટલું જ નહીં તેમને વિદેશની સરકાર પર પણ વિશ્વાસ નથી. તેમણે કહ્યું હતું કે, જ્યારે સત્યનો પ્રકાશ ફેલાશે, ત્યારે જ જૂઠ્ઠાંણાઓનો પર્દાફાશ થશે. તેમણે જણાવ્યું હતું કે, જ્યારે દેશની સુરક્ષાની વાત આવે છે અને સશસ્ત્ર દળોની જરૂરિયાતોનો પ્રશ્ન આવે છે, ત્યારે કેન્દ્ર સરકાર માટે દેશનું હિત જ સર્વોપરી છે. પ્રધાનમંત્રીએ કહ્યું હતું કે, ખેડૂતોની આવક વધારવા કેન્દ્ર સરકારે 22 પાક માટે લઘુતમ ટેકાનાં ભાવ (એમએસપી) વધાર્યા છે. આ નિર્ણયથી ખેડૂતો માટે રૂ. 60,000 કરોડની વધારે રકમ ખેડૂતોને મળશે. તેમણે જણાવ્યું હતું કે, જે ખેડૂતોનાં પાક અનપેક્ષિત કારણોસર નાશ પામ્યાં છે, તેમને ‘પ્રધાનમંત્રી ફસલ વીમા યોજના’થી પણ લાભ થયો છે. પ્રધાનમંત્રીએ જણાવ્યું હતું કે, કેન્દ્ર સરકારનો મંત્ર ‘સબ કા સાથ, સબ કા વિકાસ’ છે.